NOVUM ORGANUM. 357 



Verum his missis etiam in ipsa configuratione 

 mundi in majoribus non sunt negligendae Instantiae 

 Conformes : veluti Africa, et regio Peruviana, cum 

 continentese porrigente usque ad Fretum Magellani- 

 cum. Utraque enim regio habet similes isthmos, et 

 similia promontoria, quod non temere accidit. 



Item Novus et Vetus Orbis ; in eo quod utrique 

 orbes versus septentriones lati sunt, et exporrecti, 

 versus austrum autem angusti et acuminati. 



Item Istantia3 Conformes nobilissimae sunt, frigora 

 intensa in media (quam vocant) aeris regione, et 

 ignes acerrimi, qui saepe reperiuntur erumpentes ex 

 locis subterraneis ; quae duae res sunfc ultimitates et 

 extrema, naturae scilicet frigidi, versus ambitum 

 coeli, et naturae calidi versus viscera terras, per 

 antiperistasin, sive rejectionem naturae contrariae, 



Postremo autem in axiomatibus scientiarum, no- 

 tatu digna est Conformitas Instantiarum. Veluti 

 tropus rhetoricae, qui dicitur Praeter-exspectatum, 

 conformis est tropo musicae, qui vocatur declinatio 

 cadentiae. Similiter, postulatum mathematicum, ut 

 quae eidem tertio aequalia sunt, etiam inter se sint 

 aequalia, conforme est cum fabrica syllogismi in 

 logica, qui unit ea quae conveniunt in medio. Deni- 

 que multum utilis est in quamplurimis sagacitas 

 quaedam in conquirendis et indagandis Conformitati- 

 bus et Similitudinibus Physicis. 



XXVIII. 



Inter Praerogativas Instantiarum, ponemus sep- 

 timo loco Instantias Monodicas ; quas etiam irregu- 

 lares, sive heteroclitas (sumpto vocabulo a gram- 



